قیرغزستان یورو آسیا اقتصاد بیرلیگی اعضاسی بولدی. روسیه, بلاروس و قزاقستان تمانیدن قوریلگن یورو آسیا اقتصاد بیرلیگی گه ارمنستان آرتیدن قیرغزستان هم عضو اوله راق قبول ایتیلدی. روسیه پایتختی مسکوده کریملین قصریده بولیب اوتگن یورو آسیا اقتصاد بیرلیگی اقتصاد کینگشی ییغیلیشی گه, روسیه جمهوررئیسی ولادیمیر پوتین, بلاروس رهبری الکساندر لوکاشینکو, قیرغزستان جمهوررئیسی آلمازبیک آتمبایف, قزاقستان جمهوررئیسی نورسلطان نظربایف, ارمنستان جمهوررئیسی سرج سرکیسیان و یورو آسیا اقتصاد کمیسیونی نینگ باشلیغی ویکتور هریستینکو اشتراک ایتدی. خودی منه شو ییغیلیش جریانیده رهبر لر قیرغزستان نینگ اوشبو بیرلیک گه قوشیلیشی بیلن علاقه لی کیلیشو گه قول قویدی. قزاقستان جمهوررئیسی نظربایف, ترکیه نینگ هم اوشبو بیرلیک گه قوشیلیشی نینگ ممکن ایکن لیگی نی بیلدیررایکن, "ترکیه جمهوریتی جمهوررئیسی حرمتلی رجب طیب اردوغان قزاقستان گه تشریف بیورگن ایدی. او کیشی اوشبو بیرلیک بیلن تجارت کیلیشوی امضا قیلیش نی آرزو ایتیتگن لیک لری نی بیلدیردی. خودی منه شو موضوع توغری سیده هم بحث ایتیش کیره ک" دییه قید ایتدی.
حادثه پایتخت تاشکینت ده یوزبیرگن
